

Breznica 3, 4274 Žirovnica

Številka: 844-0007/2023-2

Datum: 17.11.2023

**PRIJAVA ŠKODE NA STVAREH ZARADI POSLEDIC MOČNIH NEURIJ S PLAZOVI IN POPLAVAMI OD 27. OKTOBRA DO 6. NOVEMBRA 2023**

Ministrstvo za obrambo in Uprava Republike Slovenije za zaščito in reševanje sta izdala na podlagi 7. in 54. člena Uredbe o metodologiji za ocenjevanje škode (Ur. list RS, št. 67/03, 79/04, 81/06 in 68/08) izdala sklep, da se prične z ocenjevanjem škode na stvareh zaradi posledic močnih neurij s plazovi in poplavami od 27. oktobra do 6. novembra 2023.

Vse oškodovance, ki so utrpeli škodo na zemljiščih in stavbah, pozivamo, da do **ponedeljka 4.12.2023** oddajo prijavo škode na predpisanem obrazcu in sicer:

* Obrazec 1: prijava škode zaradi poškodb zemljišč zaradi zemeljskih plazov, nanosov in odnosov zemljin, nanosov mulja, lesne mase, gramoza na površine (ne ocenjuje se škoda na tekoči kmetijski proizvodnji)
* Obrazec 3: prijava škode za popolnoma uničene stavbe
* Obrazec 4: prijava delne škode na stavbah (za vsak poškodovan objekt (stanovanjski, gospodarski) se izpolni svoj obrazec.

Oškodovanci prijavljajo samo škodne dogodke, ki so nastali zaradi neurij od 27. oktobra do 6.novembra 2023.

Oškodovanci izpolnjene in podpisane obrazce oddajo v sprejemni pisarni občine Žirovnica v času uradnih ur, po pošti na naslov Občina Žirovnica, Breznica 3, 4274 Žirovnica.

Vsem obrazcem je obvezno potrebno priložiti slike poškodovanih objektov, na katerih je nastala škoda.

Po prejemu vlog bo občinska komisija opravila terenske oglede in ocenila škodo ter posredovala podatke na Upravo RS za zaščito in reševanje

**Leopold Pogačar**

**ŽUPAN**